Men skuddvekslingen varsler flere fiender som oppholdt seg lengre unna, og disse er på vei mot leiren. Soldatene finner en lastebil og prøver å stikke av. Underveis nøytraliserer de fienden, og de kommer seg unna med båt. Christo og Shabal, som er barndomsvenner, møtes i Kiev. De går til en bygning hvor det lages veldig kraftige bombevester som ikke kan avsløres av metalldetektor, og som er tynn nok til å brukes under klærne uten å tiltrekke seg oppmerksomhet. På et amerikansk hangarskip blir Rorke informert om at etterretningen bekrefter at Shabal og Christo samarbeider tett. Shabal, en muslimsk terrorist, planlegger å bringe jihad til USA. Christo er ikke bare en narkolanger, men smugler også mennesker inn i USA.